
DR.30.9.2002 69 
 

  

kaji untuk mengeluarkan bayaran kemajuan iaitu progress payment, dengan izin, 
kepada pemaju berdasarkan kemajuan kerja infrastruktur yang telah dilaksanakan. 

Tuan Yang di-Pertua, kerajaan patut memberi kelulusan terlebih dahulu 
kepada beberapa bentuk rumah banglo yang dikemukakan oleh pihak pemaju.  Ini 
adalah untuk kemudahan proses permohonan pinjaman kakitangan kanan awam bagi 
pinjaman pembinaan rumah banglo iaitu construction loan, bagi bentuk rumah yang 
digemarinya berdasarkan cita rasa dan kemampuannya. Dan permohonan bagi 
pinjaman pembelian lot tanah dan pinjaman pembinaan rumah banglo dapat dikemuka- 
kan serentak oleh kakitangan kanan awam, ini adalah kerana prosedur yang 
berasingan seperti masa ini telah menyebabkan kerja-kerja pelaksanaan mengambil 
masa yang panjang. 

 Tuan Yang di-Pertua, Schedule G bagi pinjaman perumahan kerajaan adalah 
tidak praktikal bagi pinjaman pembinaan rumah banglo seperti ini. Kerajaan perlu 
mengkaji untuk satu schedule baru yang sesuai bagi pinjaman pembinaan rumah 
banglo kepada kakitangan kanan awam. Bagi pinjaman tambahan kerja pembinaan 
rumah banglo ini, iaitu supplementary work loan, dengan izin, kerajaan dapat memberi 
kelulusan tanpa sebarang sekatan, jika kakitangan kerajaan kanan awam itu masih lagi 
mempunyai kelayakan pinjaman. 

 Tuan Yang di-Pertua, saya menyokong Bajet 2003 ini.  Sekian, terima kasih. 

 Timbalan Yang di-Pertua [Datuk Lim Si Cheng]:  Beluran. 

4.51 ptg. 

 Tuan Ronald Kiandee [Beluran]:  Tuan Yang di-Pertua, terima kasih. Saya 
ucapkan syabas kepada kerajaan yang telah mengemukakan bajet yang saya sifatkan 
sebagai bajet yang prihatin terhadap keperluan semua lapisan masyarakat. 

 Saya yakin bajet yang berteraskan empat strategi ini merupakan bajet yang 
diasas atas dasar ekonomi yang kukuh. Saya bangga dengan kesungguhan kerajaan 
untuk melihat taraf kehidupan rakyat terutama mereka yang berada di luar bandar 
sentiasa menjadi agenda utama kerajaan. Peruntukan bagi permohonan luar bandar 
yang meningkat setiap tahun menunjukkan komitmen kerajaan yang tinggi terhadap 
rakyat yang berada di luar bandar. Saya yakin usaha kerajaan ini dilakukan atas 
keprihatinan kerajaan untuk melihat bahawa setiap lapisan masyarakat dapat 
menikmati pembangunan yang seimbang. 

 Saya ingin merakamkan ucapan tahniah kepada Kementerian Pendidikan 
yang nyata amat proaktif dalam banyak perkara dalam menyahut seruan sebahagian 
besar wakil rakyat-wakil rakyat luar bandar agar prasarana sekolah luar bandar diambil 
perhatian dan dibela. Di Dewan ini pernah kita mendengar keluhan wakil rakyat yang 
apabila menyuarakan kedaifan sekolah-sekolah di kawasannya, dianggap sebagai  
mengexaggeratekan keadaan, sedangkan keadaannya adalah sedemikian. Saya 
melihat bahawa keperluan pembangunan seperti menaikkan taraf kemudahan sekolah, 
jalan-jalan kampung, keperluan kesihatan, bekalan air, elektrik dan sebagainya bukan 
sahaja telah mulai diberi perhatian oleh kerajaan, namun pelbagai pendekatan baru 
telah diimpelementkan. Begitu juga saya melihat banyak cadangan yang telah 
dikemukakan oleh wakil-wakil rakyat di Dewan ini, yang telah dilaksanakan dan 
teguran-teguran telah diambil perhatian oleh banyak kementerian. 

 Program sekolah berpusat yang sedang dilaksanakan oleh kementerian harus 
mendapat sokongan oleh semua pihak. Pengamatan saya banyak sekolah luar bandar 
yang sama ada kurang murid, kurang guru dan kurang kemudahan sekolah 
menyebabkan sekolah-sekolah sedemikian bukan sahaja kurang dalam pencapaian 
akademiknya malah bagaikan sekolah yang hidup segan mati tak mahu. Sekolah-
sekolah sebegini tidak dapat memberi dorongan yang kuat bagi kanak-kanak untuk 
belajar terutama anak-anak sekolah yang lahir di kalangan ibu bapa yang tidak 
berpendidikan. Saya yakin program sekolah berpusat ini akan dilaksanakan di peringkat 
pendidikan rendah dan akan menyelesaikan masalah sekolah kurang murid dan 
masalah kos pengangkutan murid-murid ke sekolah seperti yang berlaku di kebanyakan 
sekolah-sekolah di luar bandar. 

 Saya menyambut baik pengumuman menteri terhadap perwujudan sepuluh 
sekolah seumpama ini di Sabah dan di Sarawak. Namun, saya penuh yakin as time 
goes by dan hasil laporan pegawai pendidikan daerah, di semua peringkat, tentu sekali 



kaji untuk mengeluarkan bayaran kemajuan iaitu progress payment, dengan izin, kepada pemaju berdasarkan kemajuan kerja infrastruktur yang telah dilaksanakan. Tuan Yang di-Pertua, kerajaan patut memberi kelulusan terlebih dahulu kepada beberapa bentuk rumah banglo yang dikemukakan oleh pihak pemaju. Ini adalah untuk kemudahan proses permohonan pinjaman kakitangan kanan awam bagi pinjaman pembinaan rumah banglo iaitu construction loan, bagi bentuk rumah yang digemarinya berdasarkan cita rasa dan kemampuannya. Dan permohonan bagi pinjaman pembelian lot tanah dan pinjaman pembinaan rumah banglo dapat dikemuka- kan serentak oleh kakitangan kanan awam, ini adalah kerana prosedur yang berasingan seperti masa ini telah menyebabkan kerja-kerja pelaksanaan mengambil masa yang panjang. Tuan Yang di-Pertua, Schedule G bagi pinjaman perumahan kerajaan adalah tidak praktikal bagi pinjaman pembinaan rumah banglo seperti ini. Kerajaan perlu mengkaji untuk satu schedule baru yang sesuai bagi pinjaman pembinaan rumah banglo kepada kakitangan kanan awam. Bagi pinjaman tambahan kerja pembinaan rumah banglo ini, iaitu supplementary work loan, dengan izin, kerajaan dapat memberi kelulusan tanpa sebarang sekatan, jika kakitangan kerajaan kanan awam itu masih lagi mempunyai kelayakan pinjaman. Tuan Yang di-Pertua, saya menyokong Bajet 2003 ini. Sekian, terima kasih. Timbalan Yang di-Pertua [Datuk Lim Si Cheng]: Beluran. 4.51 ptg. Tuan Ronald Kiandee [Beluran]: Tuan Yang di-Pertua, terima kasih. Saya ucapkan syabas kepada kerajaan yang telah mengemukakan bajet yang saya sifatkan sebagai bajet yang prihatin terhadap keperluan semua lapisan masyarakat. Saya yakin bajet yang berteraskan empat strategi ini merupakan bajet yang diasas atas dasar ekonomi yang kukuh. Saya bangga dengan kesungguhan kerajaan untuk melihat taraf kehidupan rakyat terutama mereka yang berada di luar bandar sentiasa menjadi agenda utama kerajaan. Peruntukan bagi permohonan luar bandar yang meningkat setiap tahun menunjukkan komitmen kerajaan yang tinggi terhadap rakyat yang berada di luar bandar. Saya yakin usaha kerajaan ini dilakukan atas keprihatinan kerajaan untuk melihat bahawa setiap lapisan masyarakat dapat menikmati pembangunan yang seimbang. Saya ingin merakamkan ucapan tahniah kepada Kementerian Pendidikan yang nyata amat proaktif dalam banyak perkara dalam menyahut seruan sebahagian besar wakil rakyat-wakil rakyat luar bandar agar prasarana sekolah luar bandar diambil perhatian dan dibela. Di Dewan ini pernah kita mendengar keluhan wakil rakyat yang apabila menyuarakan kedaifan sekolah-sekolah di kawasannya, dianggap sebagai mengexaggeratekan keadaan, sedangkan keadaannya adalah sedemikian. Saya melihat bahawa keperluan pembangunan seperti menaikkan taraf kemudahan sekolah, jalan-jalan kampung, keperluan kesihatan, bekalan air, elektrik dan sebagainya bukan sahaja telah mulai diberi perhatian oleh kerajaan, namun pelbagai pendekatan baru telah diimpelementkan. Begitu juga saya melihat banyak cadangan yang telah dikemukakan oleh wakil-wakil rakyat di Dewan ini, yang telah dilaksanakan dan teguran-teguran telah diambil perhatian oleh banyak kementerian. Program sekolah berpusat yang sedang dilaksanakan oleh kementerian harus mendapat sokongan oleh semua pihak. Pengamatan saya banyak sekolah luar bandar yang sama ada kurang murid, kurang guru dan kurang kemudahan sekolah menyebabkan sekolah-sekolah sedemikian bukan sahaja kurang dalam pencapaian akademiknya malah bagaikan sekolah yang hidup segan mati tak mahu. Sekolah- sekolah sebegini tidak dapat memberi dorongan yang kuat bagi kanak-kanak untuk belajar terutama anak-anak sekolah yang lahir di kalangan ibu bapa yang tidak berpendidikan. Saya yakin program sekolah berpusat ini akan dilaksanakan di peringkat pendidikan rendah dan akan menyelesaikan masalah sekolah kurang murid dan masalah kos pengangkutan murid-murid ke sekolah seperti yang berlaku di kebanyakan sekolah-sekolah di luar bandar. Saya menyambut baik pengumuman menteri terhadap perwujudan sepuluh sekolah seumpama ini di Sabah dan di Sarawak. Namun, saya penuh yakin as time goes by dan hasil laporan pegawai pendidikan daerah, di semua peringkat, tentu sekali.